نظریہ اسقاط

نظریہ اسقاط ()، جسے نظریہِ حذف (Theory of Omission) بھی کہا جاتا ہے، امریکی مصنف ارنسٹ ہیمنگوے کے تخلیقی نظریات میں سے ایک ہے۔ یہ نظریہ اس بات پر زور دیتا ہے کہ کہانی کے بنیادی عناصر کو واضح طور پر بیان کرنے کی بجائے انھیں بین السطور میں پوشیدہ رکھا جائے، تاکہ قاری کو ان کی خود دریافت کا موقع مل سکے۔

 نظریہ کی ابتدا 
ارنیسٹ ہیمنگوے نے یہ نظریہ اپنی کتاب ڈیتھ ان دی آفٹر نون (Death in the Afternoon) میں پیش کیا۔ اس میں انھوں نے لکھا کہ "ایک اچھا مصنف اپنی کہانی کے 90 فیصد حصے کو پوشیدہ رکھ سکتا ہے، جس طرح برفانی تودے کا بیشتر حصہ پانی کے نیچے چھپا رہتا ہے۔" ہیمنگوے کے مطابق کہانی کی طاقت ان غیر مرئی عناصر میں چھپی ہوتی ہے، جنھیں قاری اپنے تجربات اور شعور کے ذریعے سمجھتا ہے۔

 بنیادی اصول 
نظریہ اسقاط کے اصول درج ذیل ہیں:
 مصنف کو کہانی کے کچھ عناصر کو دانستہ طور پر حذف کرنا چاہیے۔
 حذف کیے گئے عناصر کے اثرات قاری کو محسوس ہونے چاہئیں۔
 کہانی کو مکمل سمجھنے کے لیے قاری کو خود غور و فکر کرنا ہوگا۔

 مثالیں 
ہیمنگوے نے اپنے کاموں میں اس نظریے کو بھرپور انداز میں استعمال کیا، خصوصاً ان کی کہانی "بوڑھا آدمی اور سمندر" اور "Hills Like White Elephants" اس کے نمایاں مظاہر ہیں۔ ان کہانیوں میں ہیمنگوے نے کہانی کی ظاہری سطح کے نیچے ایک گہرے معنوی ڈھانچے کو پوشیدہ رکھا ہے، جسے قاری خود دریافت کرتا ہے۔

 ادبی اثرات 
نظریہ اسقاط نہ صرف ہیمنگوے کی تخلیقات کا ایک اہم حصہ ہے بلکہ اس نے ادبی دنیا پر گہرے اثرات مرتب کیے ہیں۔ جدید افسانوی ادب میں یہ نظریہ ایک اہم تخلیقی اصول بن چکا ہے اور کئیییی مصنفین نے اسے اپنی کہانیوں میں اپنایا ہے۔

 حوالہ جات 

 مزید دیکھیے 
 ارنسٹ ہیمنگوے

زمرہ:ادبی نظریات
زمرہ:امریکی ادب
زمرہ:بیانیات
زمرہ:ادبی اصطلاحات